cyanic-selkie/wikianc huggingface dataset:
Bunnkräizer
Déi meescht Asteroiden an eisem Sonnesystem, déi baussenzeg vun der Haaptasteroidenceinture leien, si Bunnkräizer. D'Schwéierkraaft vum Jupiter suergt allerdéngs dofir, datt sech Asteroiden, bis op e puer Ausnamen, nëmme bannen oder bausse vu senger Ëmlafbunn beweegen.
Äerdbunnkräizer
Asteroiden, déi d'Äerdbunn kräizen, gehéieren zu den Äerdnoen Asteroide vum Apollo- oder Atentyp. Déi kräizen d'Äerdbunn vu baussen (Apollo) resp. vu bannen (Aten).
Rolf Olsen
De Rolf Olsen, gebuer als Rudolf Knoblich de 26. Dezember 1919 zu Wien a gestuerwen den 3. Abrëll 1998 zu Starnberg, war en éisträichesche Schauspiller, Filmregisseur an Dréibuchauteur. Hien huet och Filmer ënner dem Pseudonym Emerson Fox gedréit.
Bunnkräizer
Äerdbunnkräizer
Vun Äerdbunnkräizer geet e gewësse Risiko fir en Aschlag op d'Äerd aus. Trotzdeem ass den Duerchstousspunkt (= Knuet) duerch d'Ekliptik meeschtens méi oder wéineger wäit vun der Äerdbunn ewech, soudatt sech geometresch keng Kollisioune mat der Äerd kënnen erginn. Déi grouss Zuel vun Asteroide bréngt et awer dann dach mat sech, datt verschidden Objete ganz geféierlech no un Äerd erukomme kënnen. Am August 2006 waren ongeféier 31 Objete bekannt, déi theoreetesch bis op manner wéi 50.000 km un den Äerdmëttelpunkt erukomme kéinten. Vun der NASA ginn z.Z. 58 Objeten als potentiell geféierlech aklasséiert, déi bei hirem nooste Rendez-vous méi no wéi de Mound kommen:
Rolf Olsen
Hien huet iwwer 30 Filmer als Regisseur gedréit, fir iwwer 50 Filmer um Dréibuch matgeschafft an a méi wéi 60 Filmer als Schauspiller matgespillt.
Bunnkräizer
Venuskräizer
Dat sinn Apollo- an Aten-Asteroide mat Periheldistanze bannent der Venusbunn. Ofgesi vun e puer wéinegen Apohel-Asteroiden, déi eng Ënnergrupp vun den Aten-Asteroide sinn, kräizen all d'Venuskräizer och d'Äerdbunn.
Marskräizer
Zu den Asteroiden déi d'Marsbunn kräize gehéieren Apollo- an Amor-Asteroiden, vun deenen déi vum Apollotyp och Äerdbunnkräizer sinn. All Amor-Asteroide si bis op e puer Exemplare vum Amor I-Subtyp Marskräizer. Besonnesch Vertrieder sinn den (5261) Eureka, deen e Mars-Trojaner ass, souwéi d'Damocloiden 1999 XS35 an 1998 WU24.
Faulx
Faulx ass eng franséisch Gemeng am Departement Meurthe-et-Moselle an der Regioun Grand Est.
Bunnkräizer
Jupiterkräizer
Zu de wéinege Jupiterkräizer nieft den Trojaner, gehéieren Asteroide vum Amor IV-Subtyp, souwéi déi meescht bekannt Damocloiden. E puer Apollo Asteroide kräizen och d'Ëmlafbunn vum Jupiter. Dës an d'Amor IV-Asteroide hunn e Perihel no bei der Äerdbunn a sinn dofir och Marskräizer. D'Damocloide sinn koméitenänlech Objeten, deenen hir Apheldistanzen deelweis wäit baussent der Uranusbunn leien. D'Trojaner beweege sech ëmmer 60° vir an hanner dem Jupiter an 1:1-Resonanz ëm d'Lagrangepunkte vun der Jupiterbunn an zielen als Bunnsträifer oder koorbital Objeten, deelweis awer och als echt Kräizer. E weidere Jupiterkräizer ass den ongewéinlechen Objet (944) Hidalgo, deem säi Perihel an der Haaptasteroidenceinture läit.
Saturnkräizer
Déi meescht Asteroiden déi d'Ëmlafbunn vum Saturn kräize si sougenannt Zentauren, awer och Damocloiden. D'Zentaure si warscheinlech vergloust Koméiten, deenen hir ufanks flüchteg Bestanddeeler méi oder wéineger subliméiert sinn. Awer d'Beispill vum Zentaur (2060) Chiron, ass anescht, zanter en Halo entdeckt gouf, hie gëtt och als Koméit klassifizéiert. Zentaure si gréisstendeels och Uranus- an a munneche Fäll och Neptunkräizer. Den Asteroid Hidalgo sträift d'Ëmlafbunn vum Saturn ouni se ze kräizen.
Uranuskräizer
Objeten déi d'Bunn vum Uranus kräize si meeschtens Zentauren an e puer Damocloide wéi z. B. den (5335) Damocles.
Neptunkräizer
Zu den Neptunkräizer gehéieren nieft e puer Zentaure wéi z. B. (5145) Pholus, och Damocloiden. En ettlech Asteroiden déi d'Bunn vum Neptun kräizen zielen zu den transneptuneschen Objeten. Dorënner Plutinos wéi z. B. (28978) Ixion an (38628) Huya awer och staark exzentresch SDOs wéi (87269) 2000 OO67. Och den Zwergplanéit Pluto huet e Perihel bannescht der Neptunbunn. Neptun huet ausserdeem eng Grupp vun Trojaner.
J. P. Flammang
De J. P. Flammang, de Virnumm ass onbekannt, war e lëtzebuergesche Foussballspiller (Stiermer). Hien huet fir d'Stade Diddeleng gespillt.
De Flammang war am Kader vun der Lëtzebuerger Foussballnationalekipp an hie war bei den Olympesche Summerspiller 1928 zu Amsterdam ee vun den Ersatzspiller.
Eye of the Needle (Film 1981)
Eye of the Needle ass e brittesche Film vum Richard Marquand aus dem Joer 1981 nom Roman mam selwechten Numm vum Ken Follett.
Ëm wat geet et am Film?
Am Zweete Weltkrich mécht de brittesche Geheimdéngscht Juegd op den däitsche Spioun Heinrich Faber (Donald Sutherland)...
Al Avenue
D'Al Avenue (op Franséisch: Avenue de la Gare) verbënnt am Garer Quartier vun der Stad Lëtzebuerg d'Place de la Gare mat der Aler Bréck Richtung Uewerstad. Si ass en Deel vun der Nationalstrooss 50.
Archie Moore
Den Archie Moore, gebuer als Archibald Lee Wright den 13. Dezember 1916 zu Benoit a gestuerwen den 9. Dezember 1998 zu San Diego, war en US-amerikanesche Profiboxer a Schauspiller.
Chénas (AOC)
De Chénas ass ee vun den 10 Crusen aus de Wéngerte vum Beaujolais. Déi 10 Cruse si vun Norden no Süden: Saint-Amour, Juliénas, Chénas, Moulin-à-Vent, Fleurie, Chiroubles, Morgon, Regnié, Côte-de-Brouilly a Brouilly.
Et ass e roude Wäin deen aus Gamayriewe produzéiert gëtt. Mat 285 ha ass et de klengste Wéngert am Beaujolais, an och deen, deen am mannste bekannt ass. Dobäi ass et deen, dee vun der Qualitéit hier am noosten un de Moulin-à-Vent der Kinnigin vun de Beaujolaisappelatiounen eru kënnt.
Et si räich a konzentréiert Wäiner, se hale sech awer net sou laang wéi de Juliénas, an de Moulin-à-Vent. Déi bekanntst Produzente sinn: D'Genossenschaftskellerei Cave du Château de Chénas a follgend Proprietären: Domaine de Chênepierre, Domaine des Ducs an Domaine des Pierres.
Paris-Camembert 1991
Déi '''52. Editioun vu Paris-Camembert''' gouf den 2. Abrëll 1991 gefuer.
La Belle Américaine
La Belle Américaine ass e franséische Film vum Robert Dhéry aus dem Joer 1961.
Ëm wat geet et am Film?
De Marcel Perrignon schafft an engem Faubourg vu Paräis an enger Fabrick. D'Paulette seng Fra fënnt an enger Zeitung eng Annonce vun engem amerikaneschen Auto dee ganz bëlleg verkaaft gëtt. De Perrignon kann deen Auto kafen awer lo kritt hie Problemer wéinst sengem Auto. Hie verléiert seng Aarbecht well den Direkter net verdréit datt ee vu sengen Aarbechter méi en décken Auto huet wéi hien...
Canton de Marseille-1
De Kanton gouf mam Dekret vum 27. Februar 2014 am Kader vum Gesetz vum 17. Mee 2013, iwwer d'Reorganisatioun vun de Kantonen, gegrënnt.
Jenny Warling
D'Jenny Warling, gebuer de 25. Mäerz 1994 an der Stad Lëtzebuerg, ass eng lëtzebuergesch Karateka.
Een éischte grousse Succès war eng 2. Plaz a Sëlwermedail an der Kategorie Kumité Féminin -55kg op der 9. Universitéits-Weltmeeschterschaft zu Bar am Montenegro, am Juni 2014.
Dofir gouf si am Dezember 2014 als Lëtzebuergesch Sportlerin vum Joer 2014 ausgezeechent.
Den 30. Mäerz 2019 ass si am spuenesche Guadalajara just 8 Méint no enger Operatioun um Kräizband iwwerraschend Europameeschterin ginn.
Lauterbuer
Lauterbuer ass e Lieu-dit an der Gemeng Iechternach eng 3 km südwestlech vum Stadzentrum, baussent der Stad laanscht d'Lëtzebuergerstrooss (N11/E29). Déi kleng Uertschaft besteet aus engem herrschaftleche Gebai, "Schlass" genannt, enger Kapell an e puer Millen.
Schlass
D'Schlass Lauterbuer, besteet aus engem Härenhaus, engem Haus fir d'Personal, Ställ, Scheieren, der Kapell, dem Park an dem Weier a war fréier am Besëtz vun der Abtei Iechternach. Et geet zeréck op eng Schenkung vum Propst Berengaud tëschent 926 an 931. Dat haitegt Gebai gouf 1774 ënnert dem Abt Michel Horman vum Architekt Paul Mungenast als Residenz vun engem vun de Patere gebaut. No der Franséischer Revolution gouf d'Schlass 1797 versteet. Et huet duerno reegelméisseg de Besëtzer gewiesselt an ass och haut nach a Privatbesëtz.
Kapell
D'Kapell Lauterbuer gehéiert als Privatbesëtz zum Schlass. De Grondsteen fir d'Kapell gouf 1628 geluecht, si gouf 1629 fäerdeg gebaut an ageweit. Um Enn vum 18. Jarhonnert gouf d'Kapell am Rokoko-Stil, warscheinlech ënnert dem Architekt Paul Mungenast, nei opgebaut. Iwert dem Agank ass d'Wope vum Abt Limpach an eng Muttergottesstatue, bannen drann e Rokoko-Altor, deen och aus där Zäit staamt, mat engem Bild, dat méi al ass an de Wope vum Abt Petrus Fisch (1628-1657) duerstellt. D'Kapell gouf am zweete Weltkrich staark beschiedegt, 1960 renovéiert a vum Bëschof Léon Lommel nei ageweit.
Nicolas Breisdorff
De Jean Nicolas Breisdorff, gebuer den 28. August 1826 an der Stad Lëtzebuerg an do gestuerwen den 10. Mee 1892, , war e lëtzebuergesche Geeschtlechen a Politiker.
Chérisy
Chérisy ass eng franséisch Gemeng am Departement Pas-de-Calais an der Regioun Hauts-de-France.
Nicolas Breisdorff
Hien huet vun 1840 bis 1848 an der Stad um Atheneum an duerno dräi Joer um Seminaire studéiert. Am September 1851 gouf hie Vikar zu Steesel, an am November 1853 Rédacteur-adjoint am Luxemburger Wort. Tëscht Juni 1855 an 1884 war hie Chefredakter vum Wort.
Critérium du Dauphiné 2016
Déi '''68. Editioun vum Critérium du Dauphiné''' gouf vum 5. bis den 12. Juni 2016 gefuer. Et war déi siechzéngt Course um Kalenner vun der UCI World Tour 2016.
Nicolas Breisdorff
1881 gouf den Nicolas Breisdorff als Deputéierte vum Kanton Réiden an d'Chamber gewielt a war dat bis 1887.
Lauterbuer
Millen
Am Ganze gouf et zu Lauterbuer fënnef Millen. Eng éischt gëtt 1581 an Dokumenter ernimmt. Haut ass nach eng vun de Millen, d'Dieschbourger Millen (Specksmillen) als Millen a Betrib, eng aner gouf an en Hotel-Restaurant (Au Vieux Moulin) ëmgebaut.
Aqueduc
En Aqueduc oder Aquädukt (lat. aquaeductus „Waasserleitung“) ass e Bauwierk dat dozou déng, Waasser ze transportéieren. De Begrëff gëtt souwuel fir Gravitatiounsleitungen am Allgemengen, déi ugeluecht ginn, fir Drénkwaasser dohin ze bréngen, wou et gebraucht gëtt, wéi och am besonnesche fir Brécken, iwwer déi sou eng Leitung féiert, gebraucht. D'Qanaten am Iran kënnen als Virleefer vun den Aquädukten ugesi ginn. Si sinn Tunnellen, déi horizontal an de Bierg geschloe goufen, fir Grondwaasser op Felder ze transportéieren.
Déi eelst Aquädukten an der historescher Iwwerliwwerung sinn aus der Zäit vum Ramses II., Semiramis an dem Kinnek Salomo. Den assyresche Kinnek Sanherib huet 691 v. Chr. en 48 Kilometer laangen Aquädukt baue gelooss, deen iwwer eng 280 Meter laang an néng Meter héich Bréck Waasser op Ninive bruecht huet. Och d'antik Griichen hunn de Bau vun Aqueduce kannt. Nieft Athen gouf et der bei Theben, Megara, Samos, Pharsalos a soss doruechter.
Am bekanntste sinn d'Aquädukte vun de Réimer. D'Stad Roum gouf iwwer een am Ganzen iwwer 400 km laange System vu bis zu 11 Aquädukten, déi alt bis zu 150 km laang waren, mat pro Dag bis zu 992.200 Kubikmeter Waasser versuergt.
Bekannt Aquädukten aus der Réimerzäit, a Form vu Boubrécken, déi bis haut erhale sinn, sinn de Pont du Gard bei Nîmes oder, a Spuenien, dee vu Segovia an dee vun Tarragona. Bis an d'20. Joerhonnert era goufen Aqueduce gebaut. Dee gréissten an Europa, deen nach haut a Betrib ass, ass den Aquedotto pugliese vun 1914, dee grouss Deeler vun der Provënz Apulien mat Drénkwaasser approvisionéiert. E bekannten Aqueduc ass a Frankräich den Aqueduc de la Vanne deen op enger Streck vun iwwer 110 km Waasser aus dem Departement Yonne bis op Paräis an de Waasserbaseng vu Montsouris bréngt. A Portugal ass de 7,8 km laangen Aqueduc vun Amoreira deen d'Festung vun Elvas mat Waasser beliwwert huet als Nationalmonument klasséiert. Zu Lissabon kann een den Aqueduto das Águas Livres kucke goen.
Zu a ronderëm Lëtzebuerg
Reschter vun Aqueducen aus der Réimerzäit sinn ë. a. d'Raschpëtzer bei Walfer, déi e Qanat-System fir d'Waasserversuergung vun der réimescher Villa zu Helsem waren, oder, e bësse méi wäit, den Aqueduc vu Gorze op Metz, mat Reschter vu Brécken ë. a. zu Jouy-aux-Arches an zu Ars-sur-Moselle, an d'Äifelwaasserleitung aus der Äifel bis op Köln.
Classique des Alpes 2000
Déi '''10. Classique des Alpes''' gouf den 3. Juni 2000 gefuer.
Giuliano Carnimeo
De Carnimeo ass haaptsächlech bekannt duerch seng Italowestern déi hien ënner dem Pseudonym Anthony Ascott gedréit huet.
Classique des Alpes 2000
Et war déi eeleft Kompetitioun vun der Coupe de France 2000.
Se gouf vum Spuenier José María Jiménez gewonnen.
Jeandelaincourt
Jeandelaincourt ass eng franséisch Gemeng am Departement Meurthe-et-Moselle an der Regioun Grand Est.
Staatsrot (Gebai)
D'Gebai vum Staatsrot oder Hôtel du Conseil d'État, ass e Gebai an der Alstad vun der Stad Lëtzebuerg, um Eck vun der Rue Sigefroi an dem Boulevard Victor Thorn, do wou fréier d'Villa Werling stoung.
Et ass de Sëtz vum Staatsrot, engem consultativen Organ am Lëtzebuerger politesche System.
Eréischt zanter dem Dezember 1959 huet de Staatsrot säi Sëtz an dësem Gebai, virdrun hat hie keen eegent Gebai an huet am Mansfeld-Gebai an am Gebai vum Rechnungshaff siegéiert.
Geschicht
Nodeems de Staat d'Villa Werling nom Zweete Weltkrich kaaft hat, gouf se 1959 ofgerappt fir d'Gebai vum Staatsrot bauen ze loossen. D'architektonescht Konzept vum Gebai huet doraus bestanen eng Verbindung hierzestellen tëscht der moderner Architektur a verschiddene Charakteristike vun den alen Haiser vum Fëschmaart.
D'Pläng fir d'Gebai goufe vum Constant Gillardin, ënnert der Opsiicht vum Hubert Schumacher, gezeechent. D'Aweiung vum Gebai war den 28. Januar 1960. Den Tuerm op der nërdlecher Säit vum Gebai gouf gebaut fir dat onästhetescht Hannerhaus vun der fréierer Jousefsklinik ze verdecken, iwwerdeems d'Replik vun der Kolonnade vum Haus Ënnert de Stäiler op d'Initiativ vun der Groussherzogin Charlotte zeréckgeet.
Op Wonsch vum Staatsrot selwer a mam Accord vun der Regierung gouf d'Gebai vun 2004 u vum Fonds de rénovation de la vieille ville komplett renovéiert a vergréissert. Et gouf de 24. November 2006 ageweit.
Biller
Bannenan
Wilhelm Arnoldi
De  Wilhelm Arnoldi, gebuer de 4. Januar 1798 zu Badem bei Béibreg a gestuerwen de 7. Januar 1864 zu Tréier, war Bëschof vum Bistum Tréier vun 1842 bis 1864.
Literatur
B. Schneider: Wilhelm Arnoldi. In: H. Monz (Hrsg.): Trierer Biographisches Lexikon. WVT Wissenschaftlicher Verlag Trier, Trier 2000, S. 8-9.
2013 YP139
Der Asteroid huet ronn 650 Meter am Duerchmiesser. Hie wäert an den nächsten 100 Joer der Äerd net méi no wéi ongeféier eng Mounddistanz kommen. Den Asteroid gëllt als e potentiell geféierlechen Objet (PHA).
NGC 2010
Den NGC 2010 ass en oppene Stärekoup an der grousser magellanescher Wollek am Stärebild Mensa. Den Astronom John Herschel huet de Stärekoup den 12. November 1836 entdeckt.
Clive Donner
De Clive Donner, gebuer den 21. Januar 1926 zu London an och do gestuerwen de 7. September 2010 war en englesche Filmregisseur.
Filmographie
als Regisseur (Kino)
Classique des Alpes 1999
Et war déi zwieleft Kompetitioun vun der Coupe de France 1999.
Se gouf vum Spuenier Unai Osa gewonnen.
Peter Brook
De Peter Brook, gebuer als Peter Stephen Paul Brook den 21. Mäerz 1925 zu London, a gestuerwen den 2. Juli 2022 zu Paräis, war en engleschen Auteur, Film- an Theaterregisseur.
De Brook huet sech am Theater haaptsächlech mat de Stécker vum William Shakespeare beschäftegt. Dernieft huet hien awer och Stécker vun Auteure wéi Jean-Paul Sartre, Friedrich Dürrenmatt, Peter Weiss a Jean Genet inzenéiert.
De Peter Brook war vun 1951 bis zu hirem Doud am Joer 2015 mat der Schauspillerin Natasha Parry bestuet.
Einsteinkräiz
D'Einsteinkräiz, och Q2237+030 oder QSO 2237+0305 genannt, ass e Gravitatiounslënsesystem am Stärebild Pegasus. De Quasar QSO 2237+0305 steet vun der Äerd aus gesinn genee hanner dem Kär vun enger Galaxis, déi ongeféier 400 Millioune Liichtjoer vun eis ewech ass. Si wierkt als Gravitatiounslëns an ass als Huchras Lëns bekannt (no hirem Entdecker John Huchra). Duerch d'Gravitatiounslëns entsti véier änlech hell Biller a Form vun engem Kräiz mat dem Galaxiëkär am Zentrum. De fotograféierte Quasar ass ongeféier 8 Milliarde Liichtjoer vun der Äerd ewech. Déi géigeniwwerleiend Biller vum Quasar am Einsteinkräiz hunn e visuellen Ofstand vun 1,6 Wénkelsekonnen.
Funeral in Berlin
Funeral in Berlin ass e brittesche Film vum Guy Hamilton aus dem Joer 1966 no engem Roman vum Len Deighton.
Ëm wat geet et am Film?
Den Harry Palmer soll e sowjetesche Colonel, aus dem russesche Sécherheetsdéngscht zur Zäit vun der Mauer zu Berlin aus dem Osten an de Weste schmuggelen.
Garche
Garche (Gaasch oder Garsch bei der eelerer Bevëlkerung), ass eng franséisch Uertschaft a fréier Gemeng am Departement Moselle an der Regioun Grand Est.
D'Gemeng Garche grad sou wéi Kœking goufen 1970 un Diddenuewen ugeschloss. Déi zwou Gemengen hunn awer kee Kontakt mam Territoire vun Diddenuewen a bilde sou eng Exklav vum Gemengenterritoire.
Geographie
Garche läit um lénksen Uwänner vun der Musel ouni awer direkt drunzestoussen.
Ferny Nicklaus-Faber
D'Ferny Nicklaus-Faber, gebuer den 2. November 1937 an der Stad, ass eng lëtzebuergesch Politikerin (CSV).
Si gouf bei de Chamberwale vum 12. Juni 1994 eng éischt Kéier an d'Chamber gewielt. Bei deene vum 13. Juni 1999 gouf si net direkt gewielt, ma ass am November 1999 fir de verstuerwenen Alphonse Theis nogerëtscht. Si war 1993 an de Gemengerot vun der Stad Lëtzebuerg gewielt ginn.
Anne-Marie David
D'Anne-Marie David, gebuer den 23. Mee 1952 zu Casablanca, ass eng franséisch Sängerin. Hir Carrière huet 1970 ugefaangen.
Si huet Lëtzebuerg beim Eurovision Song Contest 1973 zu Lëtzebuerg mam Lidd "Tu te reconnaîtras" vertrueden. Si koum op déi 1. Plaz mat 129 Punkten. Et war déi véiert Kéier dat Lëtzebuerg beim Grand Prix gewonnen huet.
1979 huet si Frankräich beim Eurovision Song Contest zu Jerusalem mam Lidd "Je suis l'enfant soleil" vertrueden. Si koum op déi 3. Plaz mat 106 Punkten.
Wanne
Wanne ass eng belsch Uertschaft a fréier Gemeng am Süde vun der Provënz Léck. Wanne huet 1970 mat der Nopeschgemeng Fosse fusionéiert fir d'Gemeng Trois-Ponts ze bilden.
Wanne ass international bekannt wéinst der Côte de Wanne déi bal all Joer um Programm vu Léck-Baaschtnech-Léck steet.
Grand Prix de Villers-Cotterêts 2001
De '''4. Grand Prix de Villers-Cotterêts''' gouf de 4. Juni 2001 gefuer.
Tour de France 2011
Déi 98. Editioun vum Tour de France gouf 2011 vum 2. bis de 24. Juli gefuer. D'Course hat eng total Distanz vun 3.471 Kilometer. 198 Coureure sinn an 22 Ekippen un den Depart gaangen.
Grand Prix de Villers-Cotterêts 2001
Et war déi eeleft Kompetitioun vun der Coupe de France 2001 Se gouf vum Fransous Laurent Brochard gewonnen.
Tour de France 2011
Se gouf am Generalklassement vum Australier Cadel Evans (BMC Racing) gewonnen. De Lëtzebuerger Andy Schleck (Leopard-Trek) gouf, mat engem Retard vun 1 min 34 s, Zweeten, a säi Brudder a Coequipier Fränk Schleck, op 2 min 30 s, Drëtten.
Streck
Um Programm stoungen eelef Flaachetappen, véier Etappe mat Hiwwelen a sechs Biergetappen, dorënner der véier mat Biergarrivée.
Et war den éischten Tour zanter dräi Joer bei deem den Depart a Frankräich ass, an zwar tëscht dem Passage du Gois an dem Mont des Alouettes an der Vendée.
Ongewéinlech war beim Tour 2011, datt et kee Prolog gouf, mä fir d'zweet Kéier iwwerhaapt an der Geschicht vum Tour e Massestart. De Punktesystem fir d'Sprinter a fir d'Grimpeure gouf och reforméiert.
Arancini
Arancini (oder Arancine) sinn eng italieenesch Kichespezialitéit aus Sizilien.
Et si eng Zort Kniddelen aus zesummegepaaptem Räis, ongeféier vun der Gréisst vun engem Tennisball, an deenen eng Farce ass aus Tomatenzooss, Gehacktes, Ierbëssen oder klenge Bounen, an och alt Champignonen oder klenggeschniddent Geméis a Kéis. D'Bulle gi panéiert an da frittéiert oder am Ueleg ugebroden. Traditionell ass dëst eng Method, fir Risottosreschter vum Dag virdrun ze verschaffen.
Leslie Stevens
Leslie Stevens, gebuer als Leslie Clark Stevens IV den 3. Februar 1924 zu Washington D.C. a gestuerwen de 24. Abrëll 1998 zu Los Angeles, war en US-amerikaneschen Dréibuchauteur, Filmregisseur a Filmproduzent.
Arancini
Den Numm kënnt dovun, well se wéi kleng Orangen ausgesinn (Orange heescht arancia).
Regional gëtt et och Varianten, déi eng ovoid Form hunn.
Croisilles (Pas-de-Calais)
Croisilles ass eng franséisch Gemeng am Departement Pas-de-Calais an der Regioun Hauts-de-France.
Rencontre avec le dragon
De Film Rencontre avec le dragon ass eng franséisch-lëtzebuergesch Koproduktioun vun der Filmregisseurin Hélène Angel aus dem Joer 2003.
Gabriele Ferzetti
De Gabriele Ferzetti, gebuer als Pasquale Ferzetti de 17. Mäerz 1925 zu Roum an och do gestuerwen den 2. Dezember 2015 war en italieenesche Schauspiller.
Rencontre avec le dragon
Ëm wat geet et am Film?
De Felix, 15 Joer al, sëtzt ënner engem Bam a liest an engem Buch d'Geschicht vum Guillaume de Montauban.
Gabriele Ferzetti
De Ferzetti huet an iwwer 160 Kinos- an TV-Filmer matgespillt.
Richard Marquand
De Richard Marquand, gebuer den 22. September 1937 zu Cardiff, Wales a gestuerwen de 4. September 1987 zu Los Angeles, war e walisesche Filmregisseur an Dréibuchauteur.
Sophie de Ségur
D'Gräfin Sophie de Ségur, gebuer den 1. August 1799 zu St. Petersburg a gestuerwen den 9. Februar 1874 zu Paräis, mam Meederchersnumm Sofia Fjodorowna Rostoptschina (Софья Фёдоровна Ростопчина), war eng franséisch Schrëftstellerin.
Si war d'Duechter vum russesche Generol a Minister Fjodor Wassiljewitsch Rostoptschin. 1817 ass si mat hirer Famill a Frankrâich geplënnert, wou se 1819 de Comte Eugène de Ségur bestuet huet.
Grand Prix de Villers-Cotterêts 2000
Den '''3. Grand Prix de Villers-Cotterêts''' gouf den 12. Juni 2000 gefuer.
Et war déi zwieleft Kompetitioun vun der Coupe de France 2000 Se gouf vum Italieener Damien Nazon gewonnen.
Lucien Michels
Et gëtt verschidde Persounen déi Lucien Michels heeschen:
Gaston Schwertzer
De Gaston Schwertzer, gebuer den 18. Juli 1932, ass e lëtzebuergesche Jurist, Industriellen a Manager.
Hien huet 1955 säin Doktorat an Droit ofgeluecht a war duerno 3 Joer um Barreau ageschriwwen.
Hie war och nach Vizepresident vum Verwaltungsrot vun der Cegedel an Dexia BIL a Verwaltungsrotmember vun der CLT, Cargolux, Paul Wurth, SEO, SES, Audiofina, Banque Puilaetco Dewaay Luxembourg. Hien ass President vum Grupp Sichel a Presta-Gaz.
Hien huet weiderhin 1988 BIL Participations (1992 a Luxempart ëmbenannt) matgegrënnt a war vun 1993-2002 dovun den Administrateur-délégué an ass den aktuelle President vum Verwaltungsrot. Hie war och am Verwaltungsrot vu Gesellschaften, déi op der Bourse quotéiert sinn, wéi Audiolux an Trief (Groupe Wendel Investissement). Hien ass am Verwaltungsrot vu Foyer Finance.
Jeff Beck
Den Geoffrey "Jeff" Arnold Beck, gebuer de 24. Juni 1944 zu Wallington, am Surrey, haut London Borough of Sutton, a gestuerwen den 10. Januar 2023 zu Wadhurst, am East Sussex, war e brittesche Rock-Gittarist a méimolege Grammy-Präisdréier.
Hien huet 1965, nodeems den Eric Clapton bei den John Mayall spille goung, deem seng Plaz als Leadgittarist bei de Yardbirds iwwerholl, wou en als ee vun den éischte Gittariste mat der electronic fuzz distortion an noise experimentéiert huet. 1966 huet hien d'Band nees verlooss an ufank 1967 d'Solosingle Hi Ho Silver Lining/ Beck’s Bolero, erausbruecht. 1967 huet hie seng eege Band, d'Jeff Beck Group gegrënnt, an där och de Rod Stewart (Gesang), de Ron Wood (Bass), de Micky Waller (Batterie) an den Nicky Hopkins (Keyboard) waren. 1969 sinn de Stewart an de Wood hirer Wee gaangen (leschtgenannte bei d'Rolling Stones), ma och d'Neiformatioun huet nëmme bis 1972 gehalen, an d'Band ass ausenanergefall.
De Beck huet du mam Carmine Appice (Batterie) an Tim Bogert (Bass) déi (och kuerzlieweg) Beck, Bogert & Appice (BBA) gegrënnt. 1975 koum dem Beck säin intrumentale Soloalbum Blow by Blow eraus, an 1976 Wired, e gemeinsame Projet mam Jazzrock-Keyboarder Jan Hammer a senger Band. An där Zäit huet hien och zwéi Albumme vun der Grupp Upp produzéiert an drop matgespillt.
An den 1980er an 1990er Joren koume just geleeëntlech Albume vum Beck eraus: Flash (1985), Guitar Shop (1989), Crazy Legs (1993), Who else (1999) a You Had It Coming (2001). Hien huet och ëmmer nees bei Projete vun anere Museker mategmaach.
Den Jeff Beck gouf fir seng Rockinstrumentalstécker sechsmol mat engem Grammy ausgezeechent. Hien huet am léifsten op Fender-Stratocaster-Gittare gespillt.
Brian G. Hutton
De Brian G. Hutton gebuer den 1. Januar 1935 zu New York a gestuerwen den 19. August 2014 zu Los Angeles war en US-amerikanesche Schauspiller a Filmregisseur.
Pierre Frieden (1837-1902)
De Pierre Frieden, gebuer de 25. Februar 1837 zu Éinen a gestuerwen 1902 an den USA, war e lëtzebuergesche Geeschtlechen. Hie war dofir bekannt, 1869 als Paschtouer vu Maarnech an e Pedophilieskandal verwéckelt gewiescht ze sinn, deen deemools, trotz alle Versich vun der Kierch, en ze vertuschen, an dunn ze minimiséieren, héich Welle geschloen huet.
Als Geeschtlechen zu Lëtzebuerg
De Frieden war den 30. August 1862 zu Tréier am Doum vum Bëschof Wilhelm Arnoldi ordinéiert ginn. , Hien ass doropshin als Kaploun am September 1862 op Nidderpallen an 1863 op Jonglënster geschéckt ginn. Am Juli 1868 gouf de Frieden, deen an der Tëschenzäit Kaploun zu Kaalmes gi war, zum Paschtouer vu Maarnech ernannt.
Am Mee 1869 ass de Parquet vun Dikrech Uschëllegungen nogaangen, déi dem Frieden virgeworf hunn, hien hätt sech u Kanner vu Maarnech vergraff. Dee konnt awer net verhéiert ginn, well e sech duerch d'Bascht gemaach hat.
Op der Titelsäit vum Luxemburger Wort vum 13. Juli 1869 huet de Chefredakter, den Abbé Nicolas Breisdorff, dem Frieden d'Partie gehalen an als onschëllegt Affer vu "Geschwätz" duergestallt. Seng Flucht gouf souguer mat Bibelzitater justifiéiert. Seng Affer do dergéint - Heescheleit an Doléiner - goufen als "verkommen a liddereg" beschriwwen, deenen net ze gleewe wier.
De Frieden, deen offiziell vum 21. Juli 1868 bis de 4. Juli 1869 Paschtouer zu Maarnech war, ass fir d'éischt op Oochen an e Klouschter geflücht, an duerno an d'USA. Sou gouf hien 1870 vun der Cour d'assises par contumace zu liewenslaanger Zwangsaarbecht verurteelt.
Offenbach am Main
Offenbach am Main ass eng Stad an der Bundesrepublik Däitschland. Mat bal 119.000 Awunner (2013) ass si déi fënneftgréisst Stad vun Hessen.
Grand Prix de Fourmies 2000
Déi '''68. Editioun vum Grand Prix de Fourmies''' gouf den 10. September 2000 gefuer.
Pierre Frieden (1837-1902)
Als Geeschtlechen zu Lëtzebuerg
De Paschtouer vu Maarnech krut vum Michel Rodange am Renert e literarescht "Denkmal" gesat: De Renert, IV. Gesank, 61-100 "Fir datt de Paschtouer Frieden senger Strof entgoe kéint," schreift de Romain Hilgert a sengem Kommentar zum Renert , "hu seng klerikal Komperen, Kollegen (sic) a Komplizen him eng Par zu New York an duerno zu Baltimore an Amerika verschaaft."
Als Geeschtlechen an Nordamerika
Den 1. August 1869 koum hien an déi nordamerikanesch Missiounen. No New York a Baltimore koum hien an d'Diözes Covington an op Radway, IL. Hie war och ee Joer laang Professer am Seminär zu St. Francis. No enger Ënnerbriechung vun zwee Joer, wéinst senger schwaacher Gesondheet, war hien als Séilsuerger zu Belgium an zu Ashford an der Äerzdiözes Milwaukee aktiv. 1880 gouf hie Rekter vun der Kierch vum hl. Häerz Jesu (Sacred Heart of Jesus) zu St. Francis, Milwaukee County, WI.
Dës biographesch Donnéeë stame vum Nicolas Gonner (1889). Si si spéider vum Paschtouer Alexander Koenig, deen ënner dem Pseudonym "Paul Felix von der Mosel" publizéiert huet, méi oder wéineger wuertwiertlech iwwerholl ginn.
Méiglecherweis stëmme si awer net honnertprozenteg. Sou fënnt een, datt de Reverend Ferdinand Peter Frieden vum September 1876 bis de Mee 1877 an der St. Mary Lake Church (Belgium) aktiv war, awer och nach vum November 1878 bis de Mee 1881, wou hie laut Gonner a Koenig schonn zu St. Francis soll gewiescht sinn. Den 30. November 1880 huet de Frieden zu Belgium den John Klein vun Alsdorf bei Bitburg mat der Margaret Michels bestuet. Enger anerer Quell no wir de "Father Peter Frieden" och 1871 zu Belgium gewiescht, wou hien tëscht 1871 an 1876 verschidde Kanner gedeeft, an no enger kuerzer Ënnerbriechung, am Laf vun 1877 nees do gewierkt hätt.
Eng kritesch Stëmm aus Lëtzebuerg
Datt de Frieden esou ouni Weideres an Amerika säin Amt als Priister ausübe konnt, konnt déi lëtzebuergesch Zeitung L'Indépendance luxembourgeoise net verstoen. An am Mäerz 1877 huet si dat an dësem Kommentar zum Ausdrock bruecht:
" Le martyr de Marnach, l'abbé Pierre Frieden, condamné par contumace aux travaux forcés à perpétuité pour attentats à la pudeur sur des enfants de moins de 15 ans, a su échapper à l'atteinte de la justice et fonctionne aujourd'hui comme curé en Amérique. Aucun prêtre ne pouvant exercer ses fonctions sans l'autorisation de l'évêque du diocèse qu'il quitte, nous demandons comment cela s'est fait que le monstre de Marnach fonctionne aujourd'hui en Amérique? S'il a obtenu régulièrement l'autorisation, le célébret, nous devons avouer que l'autorité ecclésiastique a assumé une bien lourde responsabilité et qu'elle s'est rendue solidaire des nouveaux exploits de ce prêtre infâme."
Esther and the King
Esther and the King ass en US-amerikanesch-italieenesche Film vum Raoul Walsh a Mario Bava aus dem Joer 1960.
Ëm wat geet et am Film?
Nom Doud vu senger Fra bestuet de Perserkinnek Ahasueru sech mat der Esther, enger jiddescher Fra...
Létricourt
Létricourt ass eng franséisch Gemeng am Departement Meurthe-et-Moselle an der Regioun Grand Est.
Schlass Lauterbuer
D'Schlass vu Lauterbuer ass en herrschaftlecht Haus zu Lauterbuer, an der Gemeng Iechternach. Et ass e fréieren Haff vun der Abtei Iechternach, deen haut a Privatbesëtz ass.
Geschicht
Den Haff vu Lauterbuer huet zanter enger Schenkung vum Propst Berengaud, tëscht 926 an 931, bis zu der Franséischer Revolutioun, zu der Abtei Iechternach gehéiert.
Marquion
Marquion ass eng franséisch Gemeng am Departement Pas-de-Calais an der Regioun Hauts-de-France.
Schlass Lauterbuer
Geschicht
Dat Gebai, dat haut nach do steet, gouf 1774 ënner dem Abt Michel Horman als Residenz vun engem vun de Patere vun der Abtei opgeriicht. Et huet en Haff ersat, dee 1766 als baufälleg deklaréiert gi war. Architekt war de Paul Mungenast.
D'Fassad vum Haaptgebai ass vertikal an 3 Deeler ënnerdeelt, mat um Rez-de-Chaussée an der Mëtt enger grousser Paart a lénks a riets dovun zwou méi klengen. Uewen um mëttelsten Deel ass en dräieckege Fronton mat engem Wopefeld. Lénks vum Haaptgebai ass e Wirtschaftsgebai ugebaut. Bis d'Ardennenoffensiv war och riets dovu sou ee Gebai, dat gouf awer am Krich zerstéiert an duerno ofgerappt.
Zum Domaine gehéiert och eng kleng Kapell.
Michele Lupo
De Michele Lupo, gebuer de 4. Dezember 1932 zu Corleone a gestuerwen de 27. Juni 1989 zu Roum, war en italieenesche Filmregisseur an Dréibuchauteur.
Schlass Lauterbuer
Geschicht
D'Schlass Lauterbuer (ouni d'Kapell) gouf de 25. Oktober 1945 op d'Lëscht vum Zousazinventaire vun den nationale Monumenter agedroen.
Canton de Marseille-2
De Canton de Marseille-2 ass eng franséisch administrativ Andeelung am Arrondissement Marseille am Departement Bouches-du-Rhône an der Regioun Provence-Alpes-Côte d'Azur.
De Kanton gouf mam Dekret vum 27. Februar 2014 am Kader vum Gesetz vum 17. Mee 2013, iwwer d'Reorganisatioun vun de Kantonen, gegrënnt.
Musel-Pad
De , offiziell Sentier pédestre national de Moselle, ass ee vun den nationale Wanderweeër zu Lëtzebuerg.
Streck
E féiert laanscht oder duerch follgend Uertschaften: Waasserbëlleg, Mäertert, Fielsmillen, Stéckemillen, Manternach, Gréiwemaacher, Meechtem, Ohn, Wuermer, Éinen, Hëttermillen, Greiweldeng, Stadbriedemes, Réimech, Bech-Maacher, Welleschten, Schwéidsbeng, Wëntreng, Rëmerschen, Schengen.
Kapell Lauterbuer
Et gëtt ugeholl, datt de Paul Mungenast, den Architekt vum Schlassgebai, och d'Kapell entworf huet. Iwwer dem Entréesportal ass eng Nisch, an där eng Madonnestatu steet. Bannenan ass en Altor mat engem Rokoko-Retabel, aus der Zäit wéi d'Kapell gebaut gouf. D'Bild dran, dat eng Madonna mat Kand weist, ass méi al: de Wope vum Abt Petrus Fisch (1628-1657) ass drop ze gesinn. Et gouf 2007-2009 restauréiert.
Stauséi-Uewersauer-Circuit
De , offiziell sentier pédestre national Circuit du lac de la Haute-Sûre, ass ee vun den nationale Wanderweeër zu Lëtzebuerg.
Streck
De Pad ass 37,65 km laang a féiert als Circuit vun der Misärsbréck op d'Misärsbréck. Den déifste Punkt (285 m) ass op der Staumauer zu Esch-Sauer an den héchsten (464 m) zu Kauneref.
E féiert laanscht oder duerch follgend Uertschaften: Misärsbréck, Neihaff, Ënsber, Bommel, Lëlz, Barrage Esch-Sauer, Kauneref, Léifreg, Misärsbréck (Circuit am Sënn vun den Zäre vun enger Auer).
Martinpuich
Martinpuich ass eng franséisch Gemeng am Departement Pas-de-Calais an der Regioun Hauts-de-France.
Grand Prix de Fourmies 1999
Déi '''67. Editioun vum Grand Prix de Fourmies''' gouf den 12. September 1999 gefuer.
Aarbechtsgeriicht (Lëtzebuerg)
D'Aarbechtsgeriicht ass eent vun den Tribunaler vun all Friddensgeriicht zu Lëtzebuerg.
Kompositioun
D'Aarbechtsgeriicht besteet aus engem Friddensriichter deen d'Affäre presidéiert an aus zwéin Assesseuren, woubäi een dovun Employeur an deen anere Salarié ass. All Assesseur kritt e Mandat fir fënnef Joer, dat erneiert ka ginn.
Echidna (Mound)
Den Echidna ass e Mound vum SDO-Zentaurasteroid (42355) Typhon. Säin Duerchmiesser ass an der Moyenne 84 Kilometer grouss. Dat ass eppes méi wéi d'Hallschent vum Typhon-Duerchmiesser. Den Echidna ass den éischten entdeckte Mound vun engem Asteroid aus der Grupp vun den Zentauren.
Entdeckung a Benennung
Den Echidna gouf den 20. Januar 2006 vum Keith S. Noll, Harold F. Levison, Will M. Grundy, an Denise C. Stephens mat der High-Resolution-Kamera vum Hubble-Weltraumteleskop entdeckt. E gouf op engem Ofstand vun 0,11 ± 0,01 Bousekonnen zum viru véier Joer virdrun entdeckten Typhon fonnt. En huet eng Hellegkeetsdifferenz vun 1,30 ± 0,06 zum Haaptobjet. De Mound gouf am Kader vun engem Programm fir d'Ermëttlung vun der Heefegkeet vu Méifachsystemer opfonnt. Well de Mound nëmmen no 8 ënnersichten Zentaure fonnt gouf, weist drophin, datt tëscht de Bunne vun de Riseplanéite Méifachsystemer entgéint dem Erwaarde stabil kënne sinn, an et méiglech ass, och Entdeckunge vu Begleeder bei Koméiten ze maachen.
D'Entdeckung gouf de 15. Februar 2006 bekannt gemaach; de Begleeder krut déi virleefeg Bezeechnung S/2006 (42355) 1. Den 23. November 2006 gouf de Mound, zesumme mat de Systemer Logos/Zoe an Ceto/Phorcys, vun der IAU dann offiziell no der Echidna genannt, déi an der Griichescher Mythologie d'Fra vum Typhon an d'Mamm vu ville bekannte Monstere wéi Zerberus, Hydra, d'Chimären oder der Sphinx war. Hallef Nymph, hallef Schlaang hat sech déi onstierflech Echidna an enger Hiel mam Numm Arima opgehalen.
Bunneegenschaften
Den Echidna ëmkreest den Typhon an enger prograder, héichgradeg elliptescher Ëmlafbunn tëscht 772 an 2484 km Ofstand zu deem sengem Zentrum (Grouss Bunhallefachs 1628 km respektiv zirka 12,1 Typhon- resp. 19,4 Echidnaradien). Dat ergëtt e mëttleren Ofstand vu béiden Uewerfläche vu ronn 1520 km, wann ee vun enger ronner Form vu béide Kierper ausgeet. Well béid ëm de kollektive Schwéierpunkt kreesen, ass de System als Duebelasteroide-System opzefaassen. D'Bunnexzentrizitéit ass 0,526, d'Bunn ass 37,9° géintiwwer dem Equator vum Typhon gebéit.
Den Echidna an den Typhon ëmkreese sech an 18 Deeg, 23 Stonnen an 18,1 Minutten, wat ongeféier 4.539,1 Ëmleef an engem Typhon-Joer (ronn 235,76 Äerdjoer) entsprécht.
Physikalesch Eegenschaften
Den Echidna huet en Duerchmiesser vu geschate 84 km (ongeféier 62 % vum Zentralkierper). Seng Uewerfläch ass zimmlech donkel. Déi béid gesinn net wéi déi meescht Asteroiden aus. Si schéngen aus Waasseräis amplaz aus Gestengs ze bestoen. Déi aussergewéinlech niddreg Dicht vun 0,44 (+0,44/-0,17) g/cm3 - déi méi niddreg wéi Waasser ass - gläicht éischter enger Koméitenzesummesetzung. Eng aner Méiglechkeet wier, datt den Typhon an den Echidna am Kär porös sinn an zu de Rubble Pile gehéieren.
Fuerschung
Zanter der Entdeckung 2006 konnt den Echidna mam Hubble-Weltraumteleskop wéi och mat äerdgebonnenen Teleskopen observéiert ginn an dobäi konnte seng Bunnelementer bestëmmt ginn.
Bergeval
Geographie
D'Uertschaft läit am Dall vun der klenger Baach Venne op enger Héicht tëscht 410 a 432 m.
Mailly-sur-Seille
Mailly-sur-Seille ass eng franséisch Gemeng am Departement Meurthe-et-Moselle an der Regioun Grand Est.
Kœking
Kœking ass eng franséisch Uertschaft a fréier Gemeng am Departement Moselle an der Regioun Grand Est.
D'Gemeng Garche grad sou wéi Kœking goufen 1970 un Diddenuewen ugeschloss. Déi zwou Gemengen hunn awer kee Kontakt mam Territoire vun Diddenuewen a bilde sou eng Exklav vum Gemengenterritoire.
Geographie
Kœking läit um lénksen Uwänner vun der Musel. Duerch d'Uertschaft leeft de Ruisseau de Waldgraben och als Nachtweidgraben op topographesche Kaarten ze fannen, deen op der Grenz mat Hiseng an d'Kiesel leeft.
Os imortais
De Film Os Imortais ass eng portugisech-lëtzebuergesch-brittesch Koproduktioun vum António-Pedro Vasconcelos aus dem Joer 2003.
Ëm wat geet et am Film?
All Joer treffe sech véier portugisesch Krichsveteranen op engem Kuerzurlaub. Am Joer 1985 iwwerfale si aus Langweil eng Bank…
Um Spaweck
De Film um Site vu Samsa Film
V. Chr.
D'Ofkierzung v. Chr. (rar och vC. oder v. C.) bedeit "viru Christus" a gëtt benotzt fit d'Joer vun Evenementer, déi sech virun der Gebuert vu Jesus Christus ofgespillt hunn. Et gëtt och déi englesch Ofkierzung BC ("before Christ") an déi laténgesch AC ("ante Christum [natum]").
Op déi selwecht Aart a Weis gëtt den Zousaz n. Chr. ("no Christus"; rar och nC. oder n. C.) benotzt, fir alleguer d'Joreszuelen, déi nom Jesus denger Gebuert gezielt ginn. Synonymmer sinn de laténgeschen Ausdrock Anno Domini ("am Joer vum Här").
Well déi zwéin Ausdréck awer aus dem chrëschtleche Kulturkrees stamen, ginn heiansdo och d'Ofkierzunge v. o. Z. ("virun onser Zäitrechnung") an n. o. Z. ("no onser Zäitrechnung"). Am Englesche sinn dat d'Ofkierzungen BCE a CE ("Before [the] Common Era" a "Common Era"). Méi seele gëtt v. Chr. och als "virun der Chronologie" gelies.
Jamie Blond
Jamie Blond, de Spioun vun der Kroun ass eng Lëtzebuerger Comicserie mam Protagonist mam selwechten Numm, déi vum Lucien Czuga geschriwwen a vun der Pascale Velleine gezeechent gouf.
Den Jamie Blond ass e ganz besonnesche Geheimagent, eng "Zort Mëschung tëscht James Bond, OSS 117 a Max la Menace, op eng Lëtzebuerger Manéier", seet de Lucien Czuga.
Fir seng éischt Aventure fänkt de lëtzebuergesche Geheimagent am Grand-Duché un, muss awer séier op Jerusalem, wou hien d'Groussherzoglech Koppel schützen muss an an den israeelesch-palestinensesche Konflikt geréit. "Dem Jamie seng Haaptbeschäftegung ass fir mat all Fra ze schlofen déi hie begéint. Et geléngt him am Allgemenge seng Missiounen z'erfëllen, awer net wéinst senger Intelligenz. Hien ass zimmlech onbehollef."
De Comic gouf fir d'éischt als Serie an der Revue verëffentlecht a koum duerno als zwee komplett Albumen eraus.
Maciste, l'eroe più grande del mondo
Maciste, l'eroe più grande del mondo ass en italieenesche Film vum Michele Lupo aus dem Joer 1963.
Ëm wat geet et am Film?
D'Awunner vun Udor ginn duerch de Nopeschstaat Cafaus ënnerdréckt. De Maciste hëlleft hinnen sech aus der Sklaverei ze befreien.
Jeannot Szwarc
Als Regisseur huet hie vill fir d'Tëlee gedréint, sou Episode vu Serie wéi Ironside, The Virginian, ¨Kojak, The Twilight Zone, Ally McBeal, Smallville, Grey's Anatomy a Bones
Canton de Marseille-3
De Canton de Marseille-3 ass eng franséisch administrativ Andeelung am Arrondissement Marseille am Departement Bouches-du-Rhône an der Regioun Provence-Alpes-Côte d'Azur.
De Kanton gouf mam Dekret vum 27. Februar 2014 am Kader vum Gesetz vum 17. Mee 2013, iwwer d'Reorganisatioun vun de Kantonen, gegrënnt.
Galileo (Raumsond)
D'Raumsond Galileo gouf den 18. Oktober 1989 vun der NASA gestart, fir de Jupiter a seng Mounden z'ënnersichen. Hiren Numm gouf ofgeleet vum italieeneschen Erfinder an Naturwëssenschaftler Galileo Galilei.
Missioun
Virun där Missioun war de Planéit Jupiter nach ni iwwer eng laang Zäit vun enger Raumsond observéiert ginn. Zwar ware scho véier Raumsonden (Pioneer 10 a 11 sou wéi Voyager 1 a 2) laanschtgeflunn. Déi konnten awer wärend hirem Laanschtfluch nëmme kuerz Momentfotoe liwweren. Dat sollt sech mam Galileo äneren. D'Sond sollt dauerhaft an engem Orbit ëm de Jupiter kreesen, fir souwuel de Planéit selwer wéi och seng Mounden z'observéieren.
Virum Ukomme sollt eng Duechtersond ofgekoppelt ginn, déi an d'Atmosphär vum Jupiter andrénge sollt a verschidden Donnéeën iwwer Temperatur, Drock, Wandvitesse a cheemesch Zesummesetzung liwwere soll. Dobäi sollt d'Mammesond als Relaisstatioun d'Informatiounen op d'Äerd funken.
Gabrielle Dorziat
Gabrielle Dorziat, gebuer als Marie Odile Léonie Gabrielle Sigrist de 15. Januar 1880 zu Épernay a gestuerwen den 30. November 1979 zu Biarritz, war eng franséisch Schauspillerin.
Galileo (Raumsond)
Start
No den éischte Pläng aus dem Joer 1977 sollt Sond Galileo schonn am Januar 1981 starten. Verschidden Tëschefäll beim urspréngleche Startgefier, dem Space Shuttle, duerch Finanzéierungsonsécherheeten a schliisslech d'Challenger-Katastroph hunn e puer Joer Réckstand mat sech bruecht. Ufanks hätt Galileo-Sond am Mee 1986 mat der ofgesoter Missioun STS-61-G an de Raum bruecht ginn. Den 18. Oktober 1989 war et du sou wäit. D'Raumfähr Atlantis hat d'Galileo-Sond mat der Missioun STS-34 an eng Äerdëmlafbunn bruecht, wou si dunn ausgesat gouf. Fir den Äerdorbit ze verloosse war d'Feststoffuewerstuf IUS un d'Galileo montéiert, déi och bei anere Space Shuttle-Missiounen als Undriffsstuf fir schwéier Satellitten a Raumsonde gedéngt hat. Virun hirer Rees op de Jupiter hat d'Raumsond Galileo dräi Swing-by-Manövere gemaach, fir duerch d'Gravitatioun vun de Planéite Venus an Äerd Schwong ze huelen. Am Februar 1990 war d'Galileo op enger Distanz vu 16.000 km laanscht d'Venus geflunn, Ufanks Dezember vum selwechte Joer hat si dann d'Äerd fir d'éischt an zwee Joer méi spéit nach eng Kéier passéiert. Gläichzäiteg konnt si spektakulär Biller vun der Venus wéi och vun der Äerd op d'Buedemstatioun schécken.
Gabrielle Dorziat
D'Gabrielle Dorziat hat hiren éischten Optrëtt als Schauspillerin am Théâtre du Parc zu Bréissel. Am Kino huet hir Carrière eréischt 1936 richteg ugefaange mat dem Film Mayerling vum Anatole Litvak. Aner bedeitend Filmer an deene si matgespillt huet sinn: De Mayerling à Sarajevo (1940) vum Max Ophüls, Les parents terribles (1948) vum Jean Cocteau a Manon (1949) vum Henri-Georges Clouzot.
Jan Fedder
De Jan Fedder, gebuer de 14. Januar 1955 zu Hamburg an och do gestuerwen den 30. Dezember 2019, war en däitsche Schauspiller a Synchronspriecher. Hie gouf bekannt a Rolle vun norddäitsche Personnagen, absënns als de Polizist Dirk Matthies an der Tëleesserie Großstadtrevier.
Namenalala
Namenalala, oder Namena Lala, ass eng fidschianesch vulkanesch Insel bei de Vanua-Levu-Inselen am Nordweste vum Inselstaat.
D'Insel huet eng Fläch vu 40 Hektar an ass net bewunnt. En décken tropesche Bësch bedeckt déi ganz Fläch vun Namenalala.
Grand Prix de Fourmies 1998
Déi '''66. Editioun vum Grand Prix de Fourmies''' gouf den 13. September 1998 gefuer.
Galileo (Raumsond)
Start
Um Wee bei de Jupiter hat d'Galileo d'Asteroide Gaspra 1991 op enger Distanz vun nëmme 1.600 km Distanz passéiert, sowéi am Joer 1993 den Asteroid Ida. Dobäi goufen detailléiert Fotoe vun den Himmelskierper gemaach. Beim Ida gouf dir d'éischt en Asteroidemound entdeckt. Et ass en 1–2 km grousse Batz a gouf Dactyl genannt.
Shoemaker-Levy-9-Aschlag
E Joer méi spéit konnt Galileo en dramatescht Evenement observéieren. De Koméit Shoemaker-Levy 9 war op Jupiter gestierzt. Trotz der Distanz konnt de Galileo eenzegaarteg Biller vun den direkten Aschléi op der äerdofgedréiter Säit ophuelen. Op der Äerd selwer konnt ee nëmmen d'Auswierkunge gesinn, nodeem sech de Planéit weidergedréit hat. Wann d'Sond Galileo net wéinst der Challenger-Katastroph mat dräi Joer Verspéidung fortgeschéckt gi wier, hätt d'Sond de Koméitenaschlag net aus enger sou noer Distanz observéiere kënnen.
Problemer
Wéi Mëtt Abrëll 1991 d'Buedemstatioun de Befeel fir d'Opfale vun der 4,80 m grousser Parabolantenn gefunkt hat, huet déi sech nëmmen deelweis opgemaach. Doduerch war et net méi méiglech fir Date mat méi wéi 130 kbit/s z'iwwerdroen. D'Sond gouf dorophi sou ëmprogramméiert, datt déi empfaangen Donnéeën, souwuel um Zentralrechner, wéi och op engem Bandlafwierk tëschegespäichert an duerno portiounsweis mat der vill méi schwaacher Ronnantenn op d'Äerd gefunkt goufen. Well déi awer nëmmen eng kleng Iwwerdroungsquot hat, gouf d'Sond mat neier Software, ë. a. mat Algorithme fir d'Datekompressioun, gefiddert. Doduerch konnt trotz dem Ausfall vun der Parabolantenn nach e groussen Deel vu wëssenschaftlechen Donnéeën iwwerdroe ginn. E weidere Problem war datt den Ëmspullmechanismus vun de Magnéitbänner dacks hänke blouf, d'Band konnt awer ëmmer nees un d'Lafe bruecht ginn.
Fuerschungsufank
Op enger Distanz vun 82 Millioune km vum Jupiter hat sech Duechtersond am Juli 1995 vum Mammeschëff getrennt. De 7. Dezember 1995 war hir Rees eriwwer. Mat enger Vitess vun 170.000 km/h war d'Duechtersond an engem Wénkel vun zirka 9° an d'Atmosphär vum Jupiter agedaucht. Bannen zwou Minutte gouf d'Vitess op 3.000 km/h ofgebremst. D'Material vum Hëtzschëld gouf bal komplett ofgedroen, woubäi an der Stousswell Temperature vu bis zu 16.000 °C opgetruede waren. A ronn 40 km Héicht bei 0,35 bar Drock war de Fallschierm opgaangen.
De Jupiter ass e Gasplanéit. Dicht an Drock vun der Atmosphär gi méi grouss wat ee méi no bei de Planéit kënnt. Soubal wéi den Drock de sougenannte kritesche Punkt vun den Atmosphärgasen erreecht, ass en Ënnerscheed vu Gas a Flëssegkeet physikalesch net méi méiglech. Domat existéiert also keng kloer bestëmmbar ënnescht Grenz vun der Jupiteratmosphär. Par Analogie zu der Äerd definéiert een dofir den Nullniveau als déi Plaz, wou en Drock vun engem bar erreecht gëtt. Um Equator läit deen Niveau ronn 72.000 km vum Planéitemëttelpunkt ewech.
D'Hëtzeschëld gouf ofgeworf an d'Miessungen hunn ugefaangen. An enger Déift vu 50 km ënner dem Nullniveau konnte Wandvitesse vun iwwer 500 km/h gemooss ginn. Déi Wande sinn awer net nëmmen horizontal opgetrueden, mä et waren och staark Fallwanden an Turbulenzen a vertikaler Richtung, an dat, obwuel d'Sond an engem "Schéiwiedergebitt" erofgaange war, an deem den Nephelometer (Niwwelmiesser) kloert Wieder registréiert hat.
De Funkkontakt war no enger Stonn nom Antrëtt an enger Déift vun 160 km ofgebrach. An de leschte Sekonnen hat d'Sond en Drock vun 22 bar an eng Temperatur vun 152 °C registréiert.